kardosdrur/scandi-wiki huggingface dataset:
Kresten J. Andersen

Kresten J. Andersen (født 3. juni 1947) er en dansk skuespiller.

Andersen debuterede som overlægen i Hjælp - Min datter vil giftes i 1993 og har siden været ansat ved Vendsyssel Teater og Aalborg Teater.

Filmografi  
 Hjælp - Min datter vil giftes (1993)
 Besat (1999)
 At kende sandheden (2002)

Eksterne henvisninger 
 

Skuespillere fra Danmark
Jørgen Bing

Jørgen Bing (født 26. juni 1956) er en dansk skuespiller og byrådsmedlem i Hjørring Kommune.

Bing er uddannet fra Skuespillerskolen ved Aarhus Teater i 1984. Han har været skuespiller på Vendsyssel Teater siden 1992 og var dets teaterchef 2000-2003.

Han har været medlem af byrådet i Hjørring Kommune valgt for Socialistisk Folkeparti siden 2006. Bing bor i landsbyen Rolighed syd for Hjørring.

Filmografi 
 Jeg elsker dig (1987)
 Bryggeren (1996-1997)
 Vikaren (2007)

Referencer

Eksterne henvisninger 
 

Skuespillere fra Danmark
Kommunalbestyrelsesmedlemmer fra SF
Michael Asmussen

Michael Asmussen (født 11. februar 1970) er en dansk skuespiller.

Asmussen er uddannet fra The Webber Douglas Academy af Dramatic Art i London i 1998.

Filmografi

Film 
 Bryllupsfotografen (1994)
 Min søsters børn (2001)
 At kende sandheden (2002)
 Min søsters børn i sneen (2002)
 Brødre (2004)
 Anklaget (2005)
 Sprængfarlig bombe (2006)
 Den sorte Madonna (2007)
 Olsen Banden på den bonede gulve (2008)
 Simon & Malou (2008)
 Søde lille du (2009)
 Kufferten (2011)
 Sorg og Glæde (2013)
 Sammen hver for sig (2013)

 Tv-serier 
 TAXA (1997-1999)
 Strisser på Samsø (1997-1998)
 Edderkoppen (2000)
 Den serbiske dansker (2001)
 Forsvar (2003)
 Gu'ske'lov du kom (2008)
 maj & Charley (2009)
 Kristian (2010)
 Lærkevej 2011
 Borgen'' 2013

Eksterne henvisninger 
 Michael Asmussens hjemmeside
 

Skuespillere fra Danmark
Nynne Karen Nørlund

Nynne Karen Nørlund (født 28. september 1969) er en dansk skuespiller og instruktør. 

Hun er uddannet fra Statens Teaterskole i 1997.

Filmografi 
 Strisser på Samsø (tv-serie, 1997-1998) 
 At kende sandheden (2002)
 Anklaget (2005)
 Til døden os skiller (2007)

Eksterne henvisninger 
 
 

Skuespillere fra Danmark
Nils P. Munk

Nils P. Munk (født 25. maj 1971) er en dansk skuespiller.

Munk er uddannet fra Skuespillerskolen ved Odense Teater i 2000. Han har siden haft roller ved Dr. Dantes Aveny og Grønnegårds Teatret, ligesom han har været fastansat ved Mungo Park.

Udvalgt filmografi 
 På fremmed mark (2000)
 Møgunger (2003)
 Nordkraft (2005)
 Hvordan vi slipper af med de andre (2007)

Tv-serier 
 Absalons hemmelighed (2006)
 Sommer (2008)

Eksterne links 
 

Skuespillere fra Danmark
Semi-live

Semi-live er en metode til at spille rollespil, som er bordrollespil tilnærmet til liverollespil. Metoden opstod omkring 1998 i rollespilsmiljøet omkring Fastaval.

Semi-live udøves som korte eller længere udspillede perioder, hvor bordrollespillerene agerer fysisk som om de var deres rolle – som om det var liverollespil, dog uden udklædning.

Et eksempel er, at hvis en rolle bliver meget sur, kan dennes spiller liverollespille dette ved at skælde ud, rejse sig fra bordet, gå og smække hårdt med døren til lokalet. Traditionelt ville dette i bordrollespil udspilles ved at spilleren sagde "Min rolle skælder ud, rejser sig og smækker med døren!".

Rollespil
Linda Myrberg

Linda Myrberg Fjeldstad (født 27. januar 1974) er en svensk skuespiller, danser samt wellness/helse-instruktør.

Myrberg er uddannet fra Performing Arts School i Göteborg i 1996.

Filmografi 
 Halalabad Blues (2002)
 Arven (2003)
 Solkongen (2005)
 Af banen! (2005)
 Den sidste rejse (2011)

Eksterne henvisninger 
Hjemmeside 
 

Skuespillere fra Sverige
John Winter

John Winter er navn på flere personer:
 John Winter (højdespringer) – en australsk højdespringer
 Johnny Winter – amerikansk bluesmusiker

Se også 
 John Winther
Ordsky

En ordsky (engelsk: word cloud eller tag cloud) er en visuel, grafisk visning af bruger-genererede ord på et websted eller en blog. Det bruges typisk til at beskrive indholdet af websiden eller bloggen. 

Ordene genereres i tilfældig orden, og betydningen af ordene er vist med forskellige skriftstørrelser eller farve. Jo flere gange ordet forekommer i teksten, des større bliver ordets skrifttype.

Ordskyer kan være hyperlinks, der fører til en samling af artikler, der kan være forbundet med de enkelte ord.

Ekstern link 
 www.wordle.net  Side til generering af ordskyer

Websteder
Internetbegreber
Greg Daniels

Greg Daniels (født 13. juni 1963) er en amerikansk manuskriptforfatter, instruktør og producer. Daniels er kendt som manden bag flere succesfulde og anmelderroste amerikanske tv-serier.

TV-serier 
 The Office, medskaber, producer, instruktør, manuskriptforfatter og skuespiller
 King of the Hill, medskaber, producer og manuskriptforfatter
 Seinfeld, manuskriptforfatter
 The Simpsons, manuskriptforfatter og producer
 Saturday Night Live, manuskriptforfatter
 Parks and Recreation, medskaber, instruktør, producer og manuskriptforfatter
 Not Necessarily the News, manuskriptforfatter

Priser & Nomineringer 
Greg Daniels har i løbet af sin karriere modtaget hele fem Emmy Awards og otte nomineringer. Desuden har han modtaget en PGA Award (og to nomineringer), samt en Writers Guild of America Award (og tre nomineringer).

Eksterne henvisninger 
 

Manuskriptforfattere fra USA
Tv-instruktører fra USA
Klangfarve

Klangfarve, klang eller timbre er en egenskab ved tonerne, der gør at to toner, der har samme  grundfrekvens og samme styrke, alligevel kan lyde forskelligt, så man for eksempel kan høre om tonen er frembragt af et blæse- eller strygeinstrument, og kende to forskellige instrumenter af samme art fra hinanden på deres toners forskellige klangfarve. To  ens toner  giver lige mange svingninger i sekundet og meddeler altså øret det samme antal indtryk i en vis tid; men samtidig med at grundtonen klinger, lyder der et større eller mindre antal overtoner der er forskellige i  frekvens og styrke for de forskellige tonegivere (strenge, stænger, plader, åbne og lukkede rør) og giver grundtonen dens ejendommelige klangfarve. To toner med forskellig klangfarve, men samme  grundfrekvens har lige mange bølger på samme vejlængde, men bølgernes form er forskellige, idet de forskellige overtoners bølger lægger sig som krusninger hen over grundtonens.

Envelope og ADSR 
En lyds forløb, dens envelope, har også betydning for klangfarven og kan i elektroniske musikinstrumenter behandles med en envelope- eller konturgenerator som gennem justering af fire parametre ("ADSR") kan regulere hvor lang tid lyden henholdsvis er om at stige til fuldt niveau og dernæst klinge ud. ADSR står for Attack Decay Sustain Release, som drejer sig om A: hvor hurtigt tonen når fuld styrke i anslaget – D: hvor hurtigt lydstyrken derpå falder til sustain-niveau – S: styrken i den tid tonen varer og R: hvor lang tid tonen er om at klinge ud. (Fra den svenske ADSR). 

Se også
 Deltone – Frekvens – Synthesizer

Eksterne henvisninger 
 Om overtoner  på en side om Per Nørgårds musik
 Kort om kontur- eller envelopegenerator (pdf-format – samme i html-format via Google)

Kilder 
 



Musikteori
Musikudtryk
Negash Ali

Negash Ali Abdella, bedre kendt som Negash Ali (født 27. november 1990 i Sandholm-Lejren), er en dansk/eritreansk rapper og hiphopper opvokset i Århus V.

Han har været medlem af bandet Majors og synger på engelsk. I 2008 udgav han debutalbummet Asmarino. Han rapper med bl.a. U$O og Johnson, som også er fra Århus V. Han har været opvarmningsnavn for både Nas, Ne-Yo og Wiz Khalifa.

Negash Ali er desuden skaberen og hele hjernen bag konceptet GhettoPOP. GhettoPOP vil også være titlen på et "upcoming" album fra Negash Ali, Albummet er planlagt til at ramme i 2012.
I fobindelse med GhettoPOP konceptet ligger dannelsen af GhettoPOP Entertainment i støbeskeen og dette vil være Negash Ali's store skridt ind i pladebranche, og med skabelsen af hans første pladeselskab.
I opbygning til dannelsen af GhettoPOP Entertainment har Negash Ali ugentligt udgivet et nummer på youtube.com, under hans koncept "GhettoPOP Fridays" som er en række tracks, der understøtter tanken og filosofien bag GhettoPOP og som i øvrigt inkluderer sange fra det ikke-udgivet album                     "The Exaggeration".   

I 2013 flyttede Negash Ali til London for at forfølge drømmen om at slå igennem i udlandet. Samtidig skrev han kontrakt med pladeselskabet Warner Music Group. Singlen "What You Got" er forløber til EP'en "The African Dream", som forventes udgivet i februar 2014.

Negash har også startet sit eget pladeselskab "10Thousand Music".

Diskografi

Albums 

 Asmarino (2009)
 GettoPOP (2012)

EP'er 

 Go Getter (2009)
 The African Dream (2014)

Singler 

 We Get By (2009)
 Knock Out (2009)
 Live Your Life (2012)
 Dreams Don't (feat. Temu) (2013)
 What You Got (2013)
 Fire In The Sky (feat. Siff) (2014)

Featuring 

 Morten Breum - Moist (Negash Ali Remix) (2010)
 Kato - My House 2.0 (feat. Negash Ali & Brandon Beal (2011)
 Faustix & T&T - Ragtag (feat. Negash Ali) (2013) 

Rappere fra Danmark
Gauja

Gauja (; ) er en af de længste floder i Letland med en længde på 452 km og med et afvandingsareal på 8.900 km². Flodens kilde ligger i bakkerne sydvest for Cēsis. Den løber først østover og nordover og danner på en strækning af  cirka 20 km grænse til Estland. Syd  for Valga og Valka drejer den vestover mod Valmiera, og fortsætter sydvestover nær Cēsis og Sigulda. Gauja munder ud i Rigabugten nær Riga.

I Cēsis og Rīgas distrikt har Gauja udgravet den dybeste floddal i Letland med op til 90 meter høje skrænter. Denne del af Gauja har mange flotte naturområder og en del blev i 1973 omdannet til nationalparken Gauja Nationalpark.

Borgene Sigulda, Turida og Krimuldas ligger alle langs Gauja.

Referencer

Eksterne henvisnigner 

Østersøens afvandingsområde
Floder i Letland
Floder i Estland
Mario Berti

Mario Berti (1881 – 1960) var en italiensk general i den Spanske borgerkrig og 2. verdenskrig.  Berti gik under øgenavnet "den snu morder".

Spanske borgerkrig 
Som general kommanderede Berti den 9. italienske infanteridivision "Pasubio", derpå 3. kavaleridivision "Amedeo Duca d'Aosta", inden han blev næstkommanderende for det frivillige korps Corpo di Truppe Volontarie under den Spanske borgerkrig i 1937.  Efterfølgende blev Berti chef for korpset i 1937-1938. Han var chef for det italienske 15. korps fra 1939-1940.

2. Verdenskrig 
I sommeren 1940 overtog Berti kommandoen over den italienske 10. armé, da dens tidligere chef Rodolfo Graziani erstattede Italo Balbo som generalguvernør i Libyen.  Berti havde kommandoen over 10. armé under Italiens invasion af Ægypten den 9. september 1940. Efter at være stoppet ved Sidi Barrani på grund af logistiske vanskeligheder placerede han sine fremskudte enheder i en række befæstede støttepunkter. Derpå begyndte han arbejdet på at forlænge Via Balbia ind i Ægypten. 

Forterne lå for langt fra hinanden til at kunne yde gensidig støtte. De store huller mellem dem blev kun dækket af motoriserede patruljer. 

En opbygning med henblik på en ny italiensk offensiv længere ind i Ægypten blev forsinket af  Italiens invasion af Grækenland. Offensiven i Ægypten blev udskudt til en forventet start i december. Inden da tog general Berti på sygeorlov, og Italo Gariboldo overtog midlertidigt hans post.

Den 8. december var Berti på orlov, da den britiske general Richard O'Connor indledte Operation Compass. Den 14. december kom Berti tilbage til Nordafrika.  De britiske styrker havde udnyttet hullerne mellem de italienske lejre, og i løbet af tre dage havde de løbet dem alle over ende og ødelagt hovedparten af det italienske forsvar. Den 11. december faldt Sidi Barrani, og den 16. december var italienerne smidt ud af Ægypten.

Den 23. december blev Berti erstattet af general Giuseppe Tellera som chef for 10. armé. Tellera døde i kamp ved Beda Fomm.

Fodnoter

Referencer

Eksterne kilder 
 The Generals of WWII: Mario Berti 
  Den italienske hær i Ægypten under 2. verdenskrig 

Militærfolk fra Italien
Pietro Maletti

Pietro Maletti (24. maj 1880 – 9. december 1940) var en italiensk officer, som deltog i 1. verdenskrig, erobringen af Italiensk Nordafrika, den Anden italiensk-abessinske krig og 2. Verdenskrig. Han blev dræbt i kamp i begyndelsen af Felttoget i Nordafrika.

Tidlige år 
Pietro Maletti blev født i Castiglione delle Stiviere i Mantua provinsen i Lombardiet i Italien. 

I 1898 meldte Maletti sig som frivillig til den kongelige italienske hær. I 1904 blev han optaget på militærakademiet i Modena. 

I 1909 blev Maletti forfremmet til løjtnant og i 1914 til kaptajn.

1. Verdenskrig og Libyen 
Maletti deltog i 1. verdenskrig, men i august 1917 blev han sendt til Libyen. Bortset fra enkelte poster andetsteds forblev Maletti i Italiensk Nordafrika indtil 1934 for at kvæle den libyske modstandsbevægelse. I 1926 blev han forfremmet til oberstløjtnant og i november samme år vendte han for en kort periode tilbage til Italien. I 1931, muligvis efter hans deltagelse i felttoget mod Kufra under Rodolfo Graziani i januar samme år, blev han forfremmet til oberst.

Etiopien 

I maj 1934 vendte Maletti igen tilbage til Italien, men allerede i januar 1935 blev han overført til Italiensk Somaliland for at deltage i Italiens invasion af Etiopien. Han kæmpede i felttoget på "sydfronten" under ledelse af general Rodolfo Graziani.  Maletti gjorde sig fortjent til en forfremmelse til brigadegeneral. 

Efter at Etiopien var besejret blev Maletti i Italiensk Østafrika indtil april 1937. Han overtog kommandoen over 2. kolonialbrigade.

2. Verdenskrig 
I juni 1938 blev Maletti forfremmet til generalmajor. I 1939 var det meningen, at han skulle overtage kommandoen over 28. infanteridivision "Aosta".  

Den 10. juni 1940 erklærede den italienske diktator Benito Mussolini krig mod Frankrig og Storbritannien. Den 22. juni faldt Frankrig. Det britisk besatte Ægypten blev herefter fokus for de italienske styrker i Libyen. Maletti blev omdirigeret fra sin planlagte opgave og vendte tilbage til Nordafrika.  I Libyen tog han kommandoen over en specialenhed af motoriseret infanteri og kampvogne, som blev kaldte "Maletti gruppen" (Raggruppamento Maletti).

I september 1940 ledede Maletti denne specialgruppe under Italiens invasion af Ægypten. Efter at være faret vild på vej til opmarchområdet invaderede han Ægypten og besatte befæstede stillinger ved Sidi Barrani.  

Den 9. december 1940 blev Maletti dræbt i kamp ved den befæstede Nibeiwa lejr, da britiske styrker gennemførte et modangreb i de tidlige faser af Operation Compass.

Noter

Referencer

Yderligere læsning 
 
 
 
 
 

Militærfolk fra Italien
Rimbert

Rimbert, Sankt Rimbert eller Rembert (830 i Flandern – 11 juni, 888, i Bremen) var ærkebiskop af Hamborg-Bremen, fra 865 til sin død.

Han var en munk fra Turholt (Torhout i Belgien), som var med på missionsrejsen til Skandinavien med sin ven Ansgar, som han senere efterfulgte som ærkebiskop Hamburg-Bremen i 865. Han skrev også biografien om Ansgar, Vita Ansgari.

Rimbert æres som helgen især i Friesland, og hans helgendag er 4. februar.

Eksterne henvisninger 

Personer fra vikingetiden
Kristne missionærer
Ærkebiskopper
Biskopper af Bremen
Helgener
Lady Pank

Lady Pank er et polsk rock-band, der blev stiftet i 1982.

Tidligere Medlemmer 
 Jan Borysewicz – første guitar, sang
 Janusz Panasewicz – sang
 Kuba Jabłoński – trommer
 Krzysztof Kieliszkiewicz – bas
 Michał Sitarski – rytmisk guitar

Udgivelser 
 Lady Pank (1983)
 Ohyda (1984)
 Drop Everything (1985) MCA Records
 LP 3 (1986)
 O dwóch takich, co ukradli Księżyc cz. I (1986)
 O dwóch takich, co ukradli Księżyc cz. II (1987)
 Tacy sami (1988)
 Zawsze tam, gdzie ty (1990)
 Lady Pank '81-'85 (1992)
 Nana (1994)
 "Mała wojna" akustycznie (1995)
 Ballady (1995)
 Gold (1995)
 The Best of Lady Pank (1990)
 Międzyzdroje (1996)
 Zimowe graffiti (1996)
 W transie (1997)
 Łowcy głów (1998)
 Koncertowa (1999)
 Złote przeboje (2000)
 Nasza reputacja (2000)
 Besta Besta (2002)
 The Best – "Zamki na piasku" (2004)
 Teraz (2004)
 Strach się bać (2007)
 Maraton (2011)

Eksterne henvisninger 

 Officiel hjemmeside
 Fans hjemmeside
 Radio Lady Pank

Rockgrupper fra Polen
Musikgrupper fra 1982
Adiafora

Adiafora (af gr. "som ikke gør forskel") er en antik filosofisk term, der i græsk stoisk filosofi blev brugt som betegnelse for ting, som er uden betydning for den menneskelige lykke, men som bliver opfattet som vigtige, fx rigdom og magt.

I kristendommen bruges betegnelsen om moralsk neutrale handlinger, dvs. handlinger der hverken er påbudt eller forbudt.

Stoicisme
Vittel

Vittel (arkaisk ) er en kurby og kommune i Vosges département i Nordøstfrankrig. Mineralvand bliver sat på flaske og solgt her af Nestlé Waters France, under mærket Vittel.

Byen er både start- og målby i 2009 udgaven Tour de France.

Eksterne henvisninger 
 http://vittel.2st.fr/vittel/sites/vittel/fr/accueil 
  Kurhusets hjemmeside

Byer i Vosges
Tour de France-byer
Ino Yamanaka

Ino Yamanaka er en karakter i anime- og mangaserien Naruto af Mashashi Kishimoto. Både i filmen og bøgerne er hun fremstillet som en pige, der ved, hvad hun vil have. Hun er medlem af Hold 10 med Shikamaru Nara, Choji Akimichi og anført af Asuma Sarutobi.

Personlighed 

Hun er en meget køn pige, der ved, hvad hun vil have, og ved, hvordan hendes stil er. Hun er en smule strid og alligevel venlig. Hun  udkæmper daglige stridigheder med sin rival Sakura Haruno, og især i Chunin eksamen, hvor de to piger skal kæmpe for alvor. Kampen ender med uafgjort, og man får i de afsnit også meget at vide om deres fortid, og om hvordan de var de bedste venner, og hvordan Ino tog sig af Sakura.
Hun og Sakura er begge som mange andre vilde med den store Sasuke, og det fører til mange kampe og stridigheder. Faktisk var det også grunden til, at de to slyngveninder blev rivaler. I den sidste episode af Naruto lærer Sakura Ino at hele.

Evner
Hun har evner til at styre andres tanker og selv besætte folks sjæle!

Figurer fra Naruto
Tonnerre (L9014)

Tonnerre (L9014), fransk for "Torden", er et amfibieangrebshelikopterskib i den Franske Flåde. Det er det andet skib i Mistral-klassen.

Tonnerre blev søsat den 26. juli 2005 og taget i brug i december 2006.

Tonnerre'''s jomfrutur foregik mellem den 10. april og den 24. juli 2007. Under denne tur var skibet involveret i Opération Licorne, det franske bidrag til de Forenede Nationers fredsbevarende operation efter borgerkrigen i Elfenbenskysten. Gazelle- og Cougar-helikoptere fra det franske luftvåben opererede fra skibet for første gang den 9. juli.

I starten af 2008 var Tonnerre'' involveret i Corymbe 92 missionen, en humanitær mission i Guineabugten. Under denne udsendelse reagerede skibet på tip fra et europæisk maritimt analysecenter og beslaglagde 5,7 tons kokain; 2,5 tons kom fra en fiskekutter opbragt 520 kilometer fra Monrovia. den 29. januar 2008. samt 3,2 tons fra et handelsskib 300 kilometer fra Conakry.

I maj 2011 blev det rapporteret af det franske militær igen ville udstationere Tiger og Gazelle-helikoptere om bord på skibet som støtte til Opération Harmattan sammen med allierede skibe såsom det britiske helikopterhangarskib HMS Ocean, der også medbragte kamphelikoptere.

Andre skibe med navnet 
Syv andre skibe har tidligere båret navnet Tonnerre

 Artilleriskib med 4 pjecer (1696)
 Kanonbåd, type Eclair (1759)
 Kanonbåd (1785)
 Manovar med 74 kanoner, type Téméraire (1808)
 Hjuldamper-korvet (1838)
 Kystbevogtningsskib, type 1872 (1878)
 Kanonpram (1952)

Referencer

Kilder 
 Jane's Fighting Ships 2011 (digital version)

Eksterne henvisninger 

 
 

Krigsskibe fra Frankrig
Mistral-klassen
Vilhelm Bornemann

Vilhelm Bornemann (født 20. september 1731 i Bergen, død 15. februar 1801) var en dansk generalauditør, søn af biskop Oluf Bornemann.

Liv og gerning 
Bornemann blev 1748 juridisk kandidat, 1753 auditør, 1757 Sekretær i Krigskancelliet, 1759 krigsråd, 1763 præsident i Inkvisitionskommissionen og titulær generalauditør, 1766 vicerådmand i København og meddirektør ved de danske Skuespil og 1767 overauditør. Den 18. februar 1758 blev han optaget i den københavnske frimurerloge St. Martin, han blev senere logemester i denne. Hans broder Christian Bornemann var også medlem af St. Martin.

1771 beskikkedes Bornemann af Johann Friedrich Struensee til politidirektør i København, men året efter blev han assessor i Højesteret og igen medlem af Direktionen for det kongelige Skuespilhus, i hvilken sidste stilling han forblev til 1778. 1773 udnævntes han til etatsråd og 1774 til virkelig generalauditør, i hvilken stilling han forblev til sin død, efter at han 1781 var blevet udnævnt til konferensråd.

I 1777 blev Bornemann medlem af Det kongelige danske Selskab for Fædrelandets Historie. 1778 blev han medlem af Kommissionen for Plejestiftelsen og 1786 af den store Landbokommission. Han blev 1762 gift med Thalia Storm (datter af toldskriver Anker Storm), der døde 1779. Bornemann interesserede sig levende for det danske teater, oversatte selv skuespil og opmuntrede andre dertil. Han roses også for sin dygtighed i den korte tid, han var politimester.

Noter

Litteratur 
 Personalhistorisk Tidsskrift, II.
 Oluf Nielsen: "Bornemann, Vilhelm" (i: Dansk Biografisk Lexikon, 1. udgave, bind II, s. 542)

Embedsmænd fra Danmark
Auditører fra Danmark
Konferensråder fra Danmark
Personer i oplysningstiden
Oversættere fra Danmark
Dansksprogede forfattere fra Danmark
Frimurere fra Danmark
Højesteretsdommere fra Danmark
Politifolk fra Danmark
Danskere i 1700-tallet
Vilhelm
Rådmænd i København
Personer fra Bergen
Artikler fra 1. udgave af Dansk biografisk leksikon
Begrebshistorie

Begrebshistorie er en tilgang til historiefaget, der benytter sproganalyse til at undersøge fortidige samfundsforhold og samfundsforandring. Begrebshistorien tager udgangspunkt i den kendsgerning, at man ikke kan studere fortiden udenom fortidens sprog. Historiske studier handler derfor for begrebshistorikere om at undersøge ords fortidige betydning og deres betydningsforandring over tid. Den begrebshistoriske disciplin kendes først og fremmest fra den tyske historiker Reinhart Koselleck, der var medredaktør af leksikonet Geschichtliche Grundbegriffe. I leksikonet behandles 109 såkaldte historiske grundbegreber, idet det undersøges, hvordan de har ændret betydning i perioden fra antikken til det moderne samfund. Kosellecks begrebshistorie har i praksis bygget på den antagelse, at man kan analysere fortidige samfundsforhold ved at fokusere på intellektuelle skribenters brug og behandling af ét, centralt grundbegreb. Eksempler på grundbegreber er ord som ”samfund”, ”demokrati”, ”familie”, ”arbejde” og ”politik”. Denne form for begrebshistorie er blandt andet blevet kritiseret af den tyske historiker Rolf Reichardt, der i undersøgelser af sproget under den franske revolution har forsøgt at inddrage et bredere kildemateriale.

Litteratur 

Reinhart Koselleck (2007) Begreber, tid og erfaring. København: Hans Reitzels Forlag.

Eksterne henvisninger 

Introduktionstekster:
 Anders Hassing: "Introduktion til begrebshistorie" 

Institutioner:

 Archiv für Begriffsgeschichte  ved Ruhr-Universität Bochum
 CONCEPTA – International Research School in Conceptual History and Political Thought
 Centre of Excellence in Political Thought and Conceptual Change, University of Jyväskylä 
 HPSCG – History of Political and Social Concepts Group 

Videnskab
Humaniora